
ΑΠΟΦΑΣΕΙ Σ 

Αριθ. 2/47159/0022 (1) 

Καθορισμός αποδοχών του προσωπικού του Ελληνικού 
Ινστιτούτου Μετρολογίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α785) «Κυβέρνηση και Κυ¬ 
βερνητικά όργανα», όπως τροποποιήθηκε με το Ν. 2081/ 
1992 (ΦΕΚ 154/Α/92). 


2. Το Π.Δ. 229/86 (ΦΕΚ 96/Α/86) «Σύσταση και Οργάνω¬ 
ση της Γενικής Γραμματείας Βιομηχανίας», όπως τροπο¬ 
ποιήθηκε με το Π.Δ. 396/89 (ΦΕΚ 172/Α/89) «Οργανισμός 
της Γ.Γ.Β.» και το Π.Δ. 189/95 (ΦΕΚ99/Α/95) «Συμπλήρω¬ 
ση και τροποποίηση διατάξεων του Π.Δ. 396/89». 

3. Τις διατάξεις του Ν. 2231/94 «Σύσταση και λειτουργία 
του Ελληνικού Ινστιτούτου Μετρολογίας, Εθνικού Συμ¬ 
βουλίου Διαπίστευσης και άλλες διατάξεις» (ΦΕΚ 139/Α/ 
1994) και ιδιαίτερα την παράγραφο 11 του άρθρου 2 αυ¬ 
τού. 

4. Την 1065956/863/Α/0006/15.7.2003 (ΦΕΚ985/Β/16-7- 
2003) κοινή απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτωντου Υπουργού 
Οικονομικών στους Υφυπουργούς Οικονομικών Α. Φωτιά- 
δη και Ν. Φαρμάκη». 

5. Την 485/31.10.2001 (ΦΕΚ 1484/Β/2001) κοινή απόφα¬ 
ση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη, Χρήστο Θεοδώρου και Δημή- 
τριο Γεωργακόπουλο». 

6. Το άρθρο 40 του Ν. 849/78 (ΦΕΚ 232/Α/22-12-1978) 
«Περί παροχής κινήτρων δια την ενίσχυση της περιφε¬ 
ρειακής και οικονομικής αναπτύξεως της χώρας». 

7. Το Ν. 3016/2002 (ΦΕΚ 110/Β'/2002) «Για την εταιρική 
διακυβέρνηση, θέματα μισθολογίου και άλλες διατάξεις». 

8. Την 18102/3-10-95 απόφαση του Υφυπουργού Βιομη¬ 
χανίας, Ενέργειας και Τεχνολογίας Κων. Βρεττού, με την 
οποία εγκρίθηκε ο Κανονισμός Καταστάσεως Προσωπι¬ 
κού του Ελληνικού Ινστιτούτου Μετρολογίας (ΦΕΚ 857/Β/ 
13-10-96 ), την 31981/559/13-8-97(ΦΕΚ 816/Β/11-9-97) 
απόφαση της Υφυπουργού Βιομηχανίας, Ενέργειας και 
Τεχνολογίας Άννας Διαμαντοπούλου, με την οποία συ¬ 
μπληρώθηκε ο προαναφερόμενος Κανονισμός. 

9. Τις διατάξεις του Ν. 2470/97 (ΦΕΚ 40/Α/21-3-1997) 
«Αναμόρφωση μισθολογίου της Δημόσιας Διοίκησης και 
άλλες συναφείς διατάξεις». 

10. Την2090971/12811/0022/11-2-1998 (ΦΕΚ 181/Β/25- 
2-98) κοινή απόφαση των Υφυπουργών Οικονομικών και 
Ανάπτυξης Ν. Χριστοδουλάκη και Α. Διαμαντοπούλου 
«Καθορισμός αποδοχών του προσωπικού του Ελληνικού 
Ινστιτούτου Μετρολογίας». 

11. Το Ν. 2112/1920 (ΦΕΚ 67/Α/18-3-1920) περί υποχρε¬ 
ωτικής καταγγελίας της σύμβασης εργασίας ιδιωτικών 
υπαλλήλων, όπως συμπληρώθηκε με τα Ν.Δ. 3198/55, 

άρθρο 8 και 3789/57, άρθρο 8 - παρ. 4 και το Ν. 435/75, 
άρθρο 5. 

12. Τη Συλλογική Σύμβαση Εργασίας Λογιστών. 

13. Το γεγονός ότι από τις διατάξεις της παρούσης προ- 
καλείται ετήσια δαπάνη για το υφιστάμενο προσωπικό 
ύψους περίπου 200.000 ευρώ, η οποία θα βαρύνει τον 
προϋπολογισμό του Ε.Ι.Μ. καιη οποία θα καλύπτεται από 
το κονδύλιο με τον κωδικό 60.00, αποφασίζουμε: 

Άρθρο 1 

Πεδίο εφαρμογής. 

Στις διατάξεις της παρούσας απόφασης υπάγονται οι 
μόνιμοι και δόκιμοι υπάλληλοι του Ελληνικού Ινστιτούτου 
Μετρολογίας (Ε.Ι.Μ.). 

Άρθρο 2 

Μισθολογικά κλιμάκια - Προϋπηρεσία. 

1. Τα βασικά μισθολογικά κλιμάκια των μηνιαίων αποδο- 
χώντου προσωπικού του Ε.Ι.Μ. καθορίζονται: 

α. Για το προσωπικό των κατηγοριών Πανεπιστημιακής 
Εκπαίδευσης (ΠΕ), Τεχνολογικής Εκπαίδευσης (ΤΕ), Δευ¬ 
τεροβάθμιας Εκπαίδευσης (ΔΕ) και Υποχρεωτικής Εκπαί¬ 
δευσης (ΥΕ) σύμφωνα με το Ν. 2470/97, όπως ισχύει. 

β. Για το προσωπικό της κατηγορίας Ειδικού Επιστημο¬ 
νικού Προσωπικού (ΕΕΠ) στο ποσό των 1200 ευρώ. 

2. Η κατάταξη εργαζομένων στα μισθολογικά κλιμάκια 
γίνεται σύμφωνα με το Ν. 2470/97, όπως ισχύει. 

Άρθρο 3 

Επιδόματα - Πρόσθετες παροχές. 

Επίδομα θέσης ευθύνης: Στους προϊστάμενους Διευ¬ 
θύνσεων, Υποδιευθύνσεων, Τμημάτων και Αυτοτελών 
Γ ραφείων του Ινστιτούτου χορηγείται επίδομα σύμφωνα 
με το Ν. 2470/97, όπως ισχύει. 

Επίδομα Διδακτορικού Τίτλου Σπουδών: Στους κατό¬ 
χους διδακτορικού τίτλου σπουδών χορηγείται επίδομα 
σύμφωνα με το Ν. 2470/97, όπως ισχύει. 

Επίδομα Μεταπτυχιακού Τίτλου Σπουδών: Στους κατό¬ 
χους μεταπτυχιακού τίτλου σπουδών χορηγείται επίδομα 
σύμφωνα με το Ν. 2470/97, όπως ισχύει. 

Επίδομα χρόνου υπηρεσίας: Χορηγείται επίδομα χρό¬ 
νου υπηρεσίας σύμφωνα με το Ν. 2470/97, όπως ισχύει. 

Επίδομα Πληροφορικής: Χορηγείται επίδομα πληροφο¬ 
ρικής σύμφωνα με το Ν. 2470/97, όπως ισχύει. 

Οικογενειακό Επίδομα: 

- Χορηγείται επίδομα για τον/την σύζυγο σύμφωνα με 
το Ν. 2470/97, όπως ισχύει. 

-Χορηγείται επίδομα τέκνων σύμφωνα με το Ν. 2470/97, 
όπως ισχύει. 

Επίδομα Προσέλκυσης: Χορηγείται επίδομα προσέλκυ¬ 
σης: 

- Στους εργαζόμενους της κατηγορίας Ειδικού Επιστη¬ 
μονικού ίσο με ποσοστό 50% του βασικού τους μισθού 
στους μη έχοντες θέση ευθύνης και 80% του βασικού μι¬ 
σθού στους έχοντες θέση ευθύνης. 

- Στους απασχολούμενους στα εργαστήρια των κατη¬ 
γοριών Πανεπιστημιακής Εκπαίδευσης (ΠΕ), Τεχνολογι¬ 
κής Εκπαίδευσης (ΤΕ), Δευτεροβάθμιας Εκπαίδευσης 
(ΔΕ) και Υποχρεωτικής Εκπαίδευσης (ΥΕ) ίσο με ποσοστό 
50% του βασικού μισθού εκάστου υπαλλήλου. 

- Στους εργαζόμενους που δεν απασχολούνται στα 
εργαστήρια των κατηγοριών Πανεπιστημιακής Εκπαίδευ¬ 
σης (ΠΕ), Τεχνολογικής Εκπαίδευσης (ΤΕ), Δευτεροβάθ¬ 


μιας Εκπαίδευσης (ΔΕ) και Υποχρεωτικής Εκπαίδευσης 
(ΥΕ) ίσο με την ειδική παροχή των 176 ευρώ. 

Επίδομα Εξομάλυνσης: Χορηγείται επίδομα εξομάλυν¬ 
σης σε εργαζόμενους των κατηγοριών Πανεπιστημιακής 
Εκπαίδευσης (ΠΕ), Τεχνολογικής Εκπαίδευσης (ΤΕ), Δευ¬ 
τεροβάθμιας Εκπαίδευσης (ΔΕ) και Υποχρεωτικής Εκπαί¬ 
δευσης (ΥΕ) σύμφωνα με το Ν. 2470/97, όπως ισχύει. 

Επίδομα Κινήτρου Απόδοσης: Χορηγείται επίδομα κινή¬ 
τρου απόδοσης σε εργαζόμενους των κατηγοριών Πανε¬ 
πιστημιακής Εκπαίδευσης (ΠΕ), Τεχνολογικής Εκπαίδευ¬ 
σης (ΤΕ), Δευτεροβάθμιας Εκπαίδευσης (ΔΕ) και Υπο¬ 
χρεωτικής Εκπαίδευσης (ΥΕ) σύμφωνα με το Ν. 2470/97, 
όπως ισχύει. 

Επίδομα Ισολογισμού: Ένας επιπλέον μηνιαίος μισθός 
(βασικός μισθός και τακτικά επιδόματα) καταβάλλεται 
μετά το κλείσιμο του Ισολογισμού στο προσωπικό της 
Οικονομικής Διεύθυνσης, το οποίο απασχολήθηκε με τη 
σύνταξη και παρουσίαση του Ισολογισμού κατόπιν πρό¬ 
τασης του Προϊσταμένου της Διεύθυνσης αυτής. 

Επίδομα διαχειριστικών λαθών: Χορηγείται ειδικό επί¬ 
δομα διαχειριστικών λαθών ανερχόμενο σε ποσοστό 5% 
επί του βασικού μισθού του εκάστοτε βασικού μισθολογι- 
κού κλιμακίου που κατέχει ο εργαζόμενος στους τακτι¬ 
κούς υπαλλήλους που διαχειρίζονται περιουσία του ΕΙΜ 
(ταμίας ή υπόλογος διαχειριστής). 

Αποζημίωση λόγω συνταξιοδότησης: Κατά την αποχώ¬ 
ρηση λόγω συνταξιοδότησης καταβάλλεται το 75% του 
ύψους της αποζημίωσης του (Ν. 2112/1920), που αντι¬ 
στοιχεί στα χρόνια υπηρεσίας του εργαζομένου στο ΕΙΜ. 

Άρθρο 4 

Επίδομα εορτών και αδείας. 

Επίδομα Εορτών Χριστουγέννων: Χορηγείται επίδομα 
Εορτών Χριστουγέννων στους εργαζόμενους όλων των 
κατηγοριών σύμφωνα με το Ν. 2470/97, όπως ισχύει. 

Επίδομα Εορτών Πάσχα: Χορηγείται επίδομα Εορτών 
Πάσχα στους εργαζόμενους όλων των κατηγοριών σύμ¬ 
φωνα με το Ν. 2470/97, όπως ισχύει. 

Επίδομα Αδείας: Χορηγείται επίδομα Αδείας στους ερ¬ 
γαζόμενους όλων των κατηγοριών σύμφωνα με το Ν. 
2470/97, όπως ισχύει. 

Τα παραπάνω επιδόματα υπολογίζονται στις αποδοχές 
που έχει ο υπάλληλος κατά την ημερομηνία χορήγησης 
τους. Στις περιπτώσεις κατά τις οποίες ο υπάλληλος μι¬ 
σθοδοτήθηκε για χρονικό διάστημα μικρότερο από τα 
οριζόμενα του άρθρου αυτού καταβάλλεται τμήμα επιδό¬ 
ματος ανάλογο προς αυτό που αντιστοιχεί στο χρονικό 
διάστημα της μισθοδοσίας του. 

Άρθρο 5 

Ωράριο εργασίας - Υπερωρίες. 

Η ωριαία αμοιβή των υπαλλήλων που απασχολούνται 
πέρα από το κανονικό ωράριο ή και τις Κυριακές και εξαι¬ 
ρέσιμες ημέρες ή νυκτερινές ώρες, ορίζεται ως εξής: 

- Για υπερωριακή εργασία απογευματινών ωρών και 
μέχρι την 22η ώρα, ίση με το ωρομίσθιο. 

- Γ ια νυκτερινή εργασία εργάσιμων ημερών που παρέ¬ 
χεται απάτην 22η ώρα μέχρι και την 6η πρωινή, πέρα από 
την υποχρεωτική, το ωρομίσθιο αυξημένο κατά δεκαπέ¬ 
ντε τοις εκατό (15%). 

- Για εργασία (νυκτερινή και ημερήσια) που παρέχεται 
προς συμπλήρωση της υποχρεωτικής εβδομαδιαίας ερ¬ 
γασίας: 

Α. Νυκτερινή εργάσιμων ημερών το σαράντα πέντε τοις 
εκατό (45%) του ωρομισθίου. 

Β. Νυκτερινή ή ημερήσια Κυριακών ή εξαιρέσιμων ημε¬ 
ρών το εξήντα τοις εκατό (60%) του ωρομισθίου. 

- Για εργασία ημερήσια ή νυκτερινή που παρέχεται Κυ¬ 
ριακές και εξαιρέσιμες ημέρες πέραν της υποχρεωτικής: 

Α. Από 6ης πρωινής μέχρι 22ης ώρας, το ωρομίσθιο 
αυξημένο κατά είκοσι πέντε τοις εκατό (25%). 

Β. Από 22ης ώρας μέχρι 6ης πρωινής, το ωρομίσθιο 
αυξημένο κατά τριάντα τοις εκατό (30%). 

Η ωριαία αποζημίωση όλων των ανωτέρω περιπτώσεων 
στρογγυλοποιείται στην πλησιέστερη μονάδα και ορί¬ 
ζεται στο ένα εκατοστό πεντηκοστό (1/150) του βασικού 
μισθού του εκάστοτε υπαλλήλου. 

Άρθρο 6 

Αμοιβή για εργασία πέρα από τα συνήθη καθήκοντα. 

Σε υπαλλήλους στους οποίους ανατίθενται, με απόφα¬ 
ση του αρμοδίου οργάνου, καθήκοντα αυξημένης ευθύ¬ 
νης λόγω φύσεως της εργασίας και για απολύτως συγκε¬ 
κριμένες περιπτώσεις ή λόγω ειδικής εργασίας πέρα από 
τα συνήθη καθήκοντά τους, καταβάλλεται αμοιβή για το 
χρόνο άσκησης των παραπάνω καθηκόντων. 

Η αναγκαιότητα και η διάρκεια της σχετικής απασχόλη¬ 
σης, καθώς και το ύψος της αμοιβής καθορίζονται με από¬ 
φαση του Διοικητικού Συμβουλίου του ΕΙΜ . 

Η αμοιβή αυτή καταβάλλεται με ξεχωριστό τίτλο πλη¬ 
ρωμής και δεν περιλαμβάνεται στην έννοια τακτικών απο¬ 
δοχών. 

Άρθρο 7 

Αποζημιώσεις Επιτροπών. 

Το ύψοςτων αμοιβών και αποζημιώσεων για συμμετοχή 
των υπαλλήλων του ΕΙΜ σε συμβούλια, επιτροπές και 
ομάδες εργασίας που λειτουργούν εκτός του κανονικού 
ωραρίου εργασίας ή σε χρόνο που δεν καλύπτεται από 
υπερωριακή απασχόληση καθορίζεται με απόφαση του 
αρμόδιου Υπουργού και του Υπουργού Οικονομικών. 

Το σύνολο των αμοιβών και αποζημιώσεων από συμμε¬ 
τοχή σε συμβούλια επιτροπές και ομάδες εργασίας δεν 
μπορεί να υπερβαίνει το 50% των συνολικών μηνιαίων 
αποδοχών του υπαλλήλου. 

Άρθρο 8 

Ετήσια Αναπροσαρμογή. 

Οι αποδοχές του προσωπικού του ΕΙΜ θα αναπροσαρ¬ 
μόζονται κατ’ έτος σύμφωνα με την εκάστοτε εισοδηματι¬ 
κή πολιτική για το δημόσιο τομέα. 

Άρθρο 9 

Συμπλήρωση - Ερμηνεία. 

Για οποιοδήποτε θέμα που δεν καλύπτεται από την πα¬ 
ρούσα και τον Κανονισμό Προσωπικού του ΕΙΜ (Αρ. Οικ. 
18102, ΦΕΚ 857/13.10.95) καθώς και για οποιοδήποτε ζή¬ 
τημα που τυχόν ήθελε προκύψει κατά την ερμηνεία και 
εφαρμογή της παρούσης, αρμόδιο όργανο για την επίλυ¬ 
ση του ορίζεται το Διοικητικό Συμβούλιο του ΕΙΜ. 

Άρθρο 10 
Έναρξη ισχύος. 

Η ισχύς των διατάξεων της παρούσας απόφασης αρχί¬ 
ζει από την ημερομηνία δημοσίευσής της στην Εφημερί¬ 
δα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΦΑΡΜΑΚΗΣ Α. ΚΑΛΑΦΑΤΗΣ 

- ♦ - 

Αριθ. 2/52367/0022 (2) 

Καθορισμός ποσοστού κράτησης υπέρ Μετοχικού Τα¬ 
μείου Πολιτικών Υπαλλήλων για το επίδομα αλλοδα¬ 
πής και της αποζημίωσης εξωτερικού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

1.1. Το άρθρο 27του Π.Δ. 422/81 (ΦΕΚ 114/Α74.5.1981) 
περί Κωδικοποιήσεως των περί Μετοχικού Ταμείου Πολι¬ 
τικών Υπαλλήλων διατάξεων (ΜΤΠΥ). 

1.2. Του Ν. 2685 (ΦΕΚ 35/Α/18.2.1999) περί δαπανών 
μετακίνησης προσωπικού του Δημοσίου με εντολή 
Υπουργού εντός και εκτός Επικράτειας. 

1.3. Το άρθρο 11 του Ν. 3103 (ΦΕΚ 23/Α/29.1.2003) 
περί εκδόσεων διαβατηρίων από την Ελληνική Αστυνομία 
και άλλες διατάξεις. 

2. Την 7004/3/33/13.5.2002 (ΦΕΚ597/Β714.5.2003) από¬ 
φαση του Πρωθυπουργού και του Υπουργού Δημόσιας 
Τάξης σχετικά με ανάθεση αρμοδιοτήτων στον Υφυπουρ¬ 
γό Δημόσιας Τάξης. 

3. Την ανάγκη εκδόσεως της κοινής υπουργικής από¬ 
φασης, για τον καθορισμό των ποσοστών κράτησης υπέρ 
Μ.Τ.Π.Υ., σύμφωνα με το άρθρο 11 του Ν. 3103 (ΦΕΚ 23/ 
Α729.1.2003). 

4. Την 1065956/863/Α0006 (ΦΕΚ 985/Β716.7.2003) από¬ 
φαση του Πρωθυπουργού και του Υπουργού Οικονομίας 
και Οικονομικών σχετικά με τον καθορισμό αρμοδιοτήτων 
των Υφυπουργών Οικονομίας και Οικονομικών. 

1. Καθορίζουμε το ποσοστό κράτησης υπέρ Μ.Τ.Π.Υ. 
σε 2%, σύμφωνα με το άρθρο 27 του Π.Δ. 422/81 στο επί¬ 
δομα αλλοδαπής και κάθε ημερήσια αποζημίωση εξωτε¬ 
ρικού που χορηγείται με το Ν. 2685/1999, όπως τροπο¬ 
ποιήθηκε με το άρθρο 11 του Ν. 3103/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΣ ΦΑΡΜΑΚΗΣ ΠΑΝΤΕΛΗΣ ΤΣΕΡΤΙΚΙΔΗΣ 

- ♦ - 

Αριθ. 2/48601/0022 (3) 

Έγκριση υπερωριακής απασχόλησης υπαλλήλων της Κε¬ 
ντρικής υπηρεσίας του Ταμείου Χρηματοδοτήσεως 
Δικαστικών Κτιρίων (ΤΑΧΔΙΚ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

Α. Τις διατάξεις: 

1. Του άρθρου 18παρ.2του Ν. 2470/97 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις», όπως αντικαταστάθηκε με τις 
διατάξεις του άρθρου 15του Ν. 2592/1998 (ΦΕΚ57/Α718- 
3-1998). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Του άρθρου 1 του Ν. 1157/81 «περί καθιερώσεως 
πενθημέρου εβδομάδος εργασίας των Δημοσίων εν γένει 
υπηρεσιών και ρυθμίσεις συναφών θεμάτων και τροπο¬ 
ποιήσεις διατάξεων ταύτης». 

3. Του Ν.Δ. 1017/71 «περί ιδρύσεως ΤΑΧΔΙΚ». 

4. Του Π. Δ/τος 435/78 «περί Οργανισμού του ΤΑΧΔΙΚ». 

5. Την 1065956/863/Α0006/15.7.2003 απόφαση «Ανάθε¬ 
σης αρμοδιότητας υπογραφής του Υπουργού Οικονο¬ 
μίας και Οικονομικών στους Υφυπουργούς». 

6. Την 2/80345/0004/8.11.99 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Γεωργίας, Εργασίας και Κοινωνικών Ασφαλί¬ 
σεων, Πολιτισμού, Μακεδονίας - Θράκης, Μεταφορών και 
Επικοινωνιών, Ανάπτυξης, Δικαιοσύνης, Υγείας και Πρό¬ 
νοιας, Τύπου και Μ.Μ.Ε., Αιγαίου και Υφυπουργού Οικο¬ 
νομικών περί «Μεταβίβασης εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91». 

7. Την απόφαση που έλαβε το Δ.Σ. του ΤΑΧΔΙΚ στην 951/ 
19.6.2003 συνεδρίασή του για έγκριση υπερωριακής απα¬ 
σχόλησης για το Β' εξάμηνο έτους 2003 για είκοσι τέσσε¬ 
ρις (24) υπαλλήλους που υπηρετούν στην κεντρική υπη¬ 
ρεσία του ΤΑΧΔΙΚ και για σύνολο 7.200 ωρών, ήτοι τρια- 
κοσίων (300) ωρών για κάθε υπάλληλο, αποφασίζουμε: 

Εγκρίνουμε την υπερωριακή απασχόληση για το Β' 
εξάμηνο έτους 2003 είκοσι τεσσάρων (24) υπαλλήλων 
και για σύνολο 4.000 ωρών, που υπηρετούν στην κεντρική 
υπηρεσία του ΤΑΧΔΙΚ. 

Η σχετική δαπάνη θα βαρύνει τον ΚΑΕ 0261 του προϋ¬ 
πολογισμού του ΤΑΧΔΙΚ έτους 2003, στον οποίο έχει εγ¬ 
γράφει πίστωση ποσού 35.000,00 ευρώ. 

Η κατανομή των παραπάνω εγκριθεισομένων ωρών ανά 
συνεργείο υπερωριακής απασχόλησης θα γίνει με από¬ 
φαση του Προέδρου Δ.Σ. του ΤΑΧΔΙΚ, στην οποία θα 
προσδιορίζεται και το ακριβές αντικείμενο των εργασιών 
που θα εκτελεσθούν, καθώς και ο κατά συνεργείο υπεύ¬ 
θυνος για την παρακολούθηση και τον έλεγχο της πραγ¬ 
ματοποίησης της υπερωριακής απασχόλησης. 

Ο υπεύθυνος του κάθε συνεργείου θα βεβαιώνει την 
πραγματοποίηση της υπερωριακής απασχόλησης και την 
εκτέλεση των αντίστοιχων εργασιών. 

Η απόφαση αυτή ισχύει ένα (1) μήνα πριν τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2003 
Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας Υπουργείου 

και Οικονομικών Δικαιοσύνης 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΓΑΒΡΙΛΗΣ 

-♦- 

Αριθ. 2/42221/0022 (4) 

Έγκριση υπερωριακής εργασίας του μονίμου προσωπι¬ 
κού ΟΙΚΟΥ ΝΑΥΤΟΥ (Ο.Ν.) Β' εξαμήνου 2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18του Ν. 2470/1997, όπως 
αντικαταστάθηκαν με αυτές του άρθρου 15 του Ν. 2592/ 


1998 «Αναπροσαρμογή συντάξεων πολιτικών συνταξιού¬ 
χων του Δημοσίου, ρύθμιση συνταξιοδοτικών θεμάτων 
και άλλες διατάξεις» (ΦΕΚ 57/Α'/18-3-1998). 

2. Τα αποσπάσματα πρακτικών της 4668/13/15-5-2003 
συνεδρίασης του Διοικητικού Συμβουλίου ΟΙΚΟΥ ΝΑΥΤΟΥ. 

3. Τα 13980/12-6-2003 και 13912/12-6-2003 έγγραφα 
ΟΙΚΟΥ ΝΑΥΤΟΥ. 

4. Τις 2022941/2297/0022/7-4-1998, 2050742/5390/ 
0022/28-7-1998 και 2/8803/0022/8-2-1999 εγκυκλίους 
του Υπουργείου Οικονομικών / Γ.Λ.Κ. 

5. Την 1065956/863/Α0006/15.7.2003 απόφαση 
(ΦΕΚ 985/Β716.7.2003) «Ανάθεση αρμοδιοτήτων στους 
Υφυπουργούς». 

6. Την 2/74260/0004/15-10-1999 κοινή απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ.1 του Ν. 1943/91», αποφασίζουμε: 

1. Την έγκριση δύο χιλιάδων οκτακόσιων τριάντα (2.830) 
ωρών εργασίας συνολικά προς συμπλήρωση της εβδο¬ 
μαδιαίας υποχρεωτικής (από τις οποίες 1.700 ώρες νυ¬ 
χτερινών, 400 ώρες νυχτερινών αργιών, 700 ώρες αρ¬ 
γιών) , καθώς και 450 ώρες υπερωριακής εργασίας, κατά 
τις απογευματινές και νυχτερινές ώρες, Κυριακές και 
εξαιρέσιμες ημέρες, για επτά (7) μονίμους φύλακες - νυ¬ 
χτοφύλακες του ΟΙΚΟΥ ΝΑΥΤΟΥ (Ο.Ν.) γιατο Β' εξάμηνο 
2003 με σκοπό την εκ περιτροπής φύλαξη επί 24ώρου 
βάσεως και όλες τις ημέρες του μήνα του εννεαόροφου 
κτιρίου της Υπηρεσίας, εντός του οποίου στεγάζονται 
εργαστήρια και ιατρεία που είναι εξοπλισμένα με ιατρικά 
μηχανήματα και εργαλεία αξίας πολλών εκατομμυρίων, 
καθώς και η ταμειακή υπηρεσία. 

Τέλος, στο ισόγειο του κτιρίου Ο.Ν. λειτουργεί υπο¬ 
σταθμός του ΟΤΕ, προς τον οποίο πρέπει οι τεχνικοί να 
έχουν πρόσβαση ανά πάσα στιγμή σε περίπτωση ανάγκης. 

Η κατανομή των παραπάνω εγκριθησομένων ωρών ανά 
συνεργείο υπερωριακής απασχόλησης θα γίνει με από¬ 
φαση του Προέδρου του Οίκου Ναύτου, στην οποία θα 
προσδιορίζεται και το ακριβές αντικείμενο των εργασιών 
που θα εκτελεσθούν, καθώς και ο κατά συνεργείο υπεύ¬ 
θυνος για την παρακολούθηση και τον έλεγχο της πραγ¬ 
ματοποίησης της υπερωριακής απασχόλησης. 

Ο υπεύθυνος του κάθε συνεργείου θα βεβαιώνει την 
πραγματοποίηση της υπερωριακής απασχόλησης και 
την εκτέλεση των αντίστοιχων εργασιών. 

3. Για τη δαπάνη ύψους 233.400 ευρώ περίπου που θα 
προκύψει από την ανωτέρω αιτία υπάρχουν εγγεγραμμέ¬ 
νες πιστώσεις στους ΚΑ 0261 - 0263 στον Προϋπολογισμό 
έτους 2003 του ανωτέρω φορέα. Η συνολική δαπάνη δεν 
μπορεί σε καμία περίπτωση, να υπερβεί σε ετήσια βάση 
το ύψος των ετησίων πιστώσεων του Προϋπολογισμού 
του ανωτέρω φορέα που έχουν εγγράφει για την αιτία 
αυτή, μη επιτρεπομένης της αύξησης των σχετικών πι¬ 
στώσεων με μεταφορά κονδυλίων από πιστώσεις άλλων 
κατηγοριών δαπανών, είτε με χορήγηση συμπληρωματι¬ 
κών κονδυλίων. 

4. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριντη δημοσίευσή της 
στην Εφημερίδα της Κυβερνήσεως έως 31.12.2003. 

Αθήνα, 9 Σεπτεμβρίου 2003 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Εμπορικής Ναυτιλίας 

ΙΩΑΝ. ΚΟΥΣΟΥΛΑΚΟΣ ΝΙΚ. ΑΝΤ. ΖΑΧΑΡΙΑΔΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2/52542/0004 (5) 

Σύσταση, συγκρότηση και ορισμός μελών ομάδας ερ¬ 
γασίας για την ανάπτυξη στατιστικής μεθοδολογίας 
σχετικά με την αξιολόγηση των αποτελεσμάτων των 
ελέγχων και την συχνότητα των παρατυπιών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α 178). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και 
άλλες διατάξεις» (Α 43), όπως συμπληρώθηκε με την 
παρ. 1 του άρθρου 23του Ν. 2085/92 (Α 170). 

γ) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α 128), όπως τροποποιήθηκε 
και ισχύει. 

δ) Του άρθρου 19του Ν. 2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ40/Α797). 

ε) Του Ν. 2690/1999 περί «Κύρωσης του Κώδικα Διοικη¬ 
τικής Διαδικασίας και άλλες διατάξεις». 

στ) Του Ν. 2860/2000 περί «Διαχείρισης, παρακολούθη¬ 
σης και ελέγχου του Κοινοτικού Πλαισίου Στήριξης και 
άλλες διατάξεις». 

2. Την 1113926/1557/Α0006/18.12.2001 απόφαση του 
Υπουργού Οικονομικών περί μεταβίβασης αρμοδιοτήτων 
και εξουσίας να υπογράφουν «με εντολή Υπουργού» στο 
Γενικό Γραμματέα κ.λπ. (ΦΕΚ1703/Β/18.12.2001). 

3. Το 7/0051/29.8.2003 υπηρεσιακό σημείωμα τηςΔ51- 
Προγραμματισμού και Ελέγχων και το 1174/0052/3.9.2003 
έγγραφο της Δ52-Μελετών και Αξιολόγησης. 

4. Με τις διατάξεις της απόφασης αυτής προκαλείται 
δαπάνη ύψους περίπου 15.000 ευρώ, η οποία θα κατα¬ 
βληθεί ως εφάπαξ συνολική αποζημίωση με την παράδο¬ 
ση του έργου και την υποβολή των δικαιολογητικών της 
δαπάνης στον υπόλογο διαχειριστή του προγράμματος 
της Τεχνικής Βοήθειας της Ε.Δ.ΕΛ. 

5. Την υφιστάμενη υπηρεσιακή ανάγκη για την ανάπτυ¬ 
ξη στατιστικής μεθοδολογίας σχετικά με την αξιολόγηση 
των αποτελεσμάτων των ελέγχων και την συχνότητα των 
παρατυπιών, αποφασίζουμε: 

1. Συνιστούμε Ομάδα Εργασίας για την ανάπτυξη στα¬ 
τιστικής μεθοδολογίας σχετικά με την αξιολόγηση των 
αποτελεσμάτων των ελέγχων και την συχνότητα των πα¬ 
ρατυπιών και ορίζουμε τα μέλη αυτής, ως εξής: 

α. Βασίλειο Κατριβέση, Γ ενικό Διευθυντή Διοίκησης και 
Δημοσιονομικών Ελέγχων, ως Πρόεδρο. 

β. Θωμά Σακκά, Διευθυντή της Δ52-Μελετών και Αξιο¬ 
λόγησης, ως μέλος. 

γ. Σοφία Μαρούγκα, Διευθύντρια της Δ51-Προγραμμα¬ 
τισμού και Ελέγχων, ως μέλος. 

δ. Παναγιώτα Νέζη, Προϊσταμένη Τμήματος στη Δ51- 
Προγραμματισμού και Ελέγχων, ως μέλος. 

ε. Φραγκίσκο Τζαμουζάκη, υπάλληλο του ΚΕΠΕ/Ι.Δ,Α.Χ., 
που υπηρετεί με απόσπαση, ως Ειδικός Επιστήμονας, στη 
Δ52-Μελετών και Αξιολόγησης, ως μέλος. 

στ. Μαρία Κυριάκου, υπάλληλο με βαθμό Α'του κλάδου 
ΠΕ-Εφοριακών, η οποία υπηρετεί στη Μ.Ε.Τ.Α., ως μέλος. 

ζ. ΜιχαήλΣφακιανάκη, Επίκουρο καθηγητή Στατιστικής 
και Επιχειρησιακής Έρευνας του Πανεπιστημίου Πειραιά, 
ως μέλος. 


Τη γραμματειακή υποστήριξη της ανωτέρω ομάδας ερ¬ 
γασίας θα έχουν: ο Χαριτάκης Κωνσταντίνος, υπάλληλος 
της Ε.Σ.Υ.Ε., με βαθμό Α' του κλάδου ΠΕ-Στατιστικών 
που υπηρετεί με απόσπαση στη Δ52-Μελετών και Αξιο¬ 
λόγησης, και η Ειρήνη Μπαλαντίνα, υπάλληλος με βαθμό 
Δ' του κλάδου ΠΕ-Δημοσιονομικών που υπηρετεί στη 
Δ52-Μελετών και Αξιολόγησης. 

2. Έργο της παραπάνω Ομάδας θα είναι: 

α) Η κωδικοποίηση των παρατυπιών, προσαρμοσμένη 
στις ιδιαιτερότητες των προγραμμάτων που εκτελούνται 
για το Γ Κ.Π.Σ. στη χώρα μας. 

β) Η ανάπτυξη μεθοδολογίας για τη στατιστική ανάλυ- 
ση/κατηγοριοποίηση των προβλημάτων που διαπιστώνο¬ 
νται από τους ελέγχους (συστημικά προβλήματα, διαχει¬ 
ριστικές αδυναμίες, ανεπαρκής διαδρομή ελέγχου, μικρή 
αντιπροσωπευτικότητα δείγματος κ.λπ.). 

γ) Η μελέτη και αξιολόγηση των μεγεθών που προκύ¬ 
πτουν από την εφαρμογή της ανωτέρω μεθοδολογίας, 
προκειμένου να προσδιορίζεται η χρηματοδοτική επίπτω¬ 
ση των σφαλμάτων σε σχέση με τη συνολική συνδρομή του 
Ευρωπαϊκού Ταμείου που χρηματοδοτείτο Πρόγραμμα. 

δ) Η ανάπτυξη στατιστικής μεθοδολογίας, για τις ανά¬ 
γκες της ανάλυσης και αξιολόγησης της συχνότητας των 
παρατυπιών που εμφανίζονται σε κάθε Επιχειρησιακό 
Πρόγραμμα συγχρηματοδοτούμενο από τα Διαρθρωτικά 
Ταμεία, τις Κοινοτικές Πρωτοβουλίες και το Ταμείο Συνο¬ 
χής- 

ε) Η μελέτη του προβλήματος που ανακύπτει από τη 
στρέβλωση της αντιπροσωπευτικότητας του δείγματος 
με τη χρήση της επικινδυνότητας και τη δυσκολία αναγω¬ 
γής των συμπερασμάτων των ελέγχων στο σύνολο του 
πληθυσμού. 

στ) Η σύνταξη ειδικού εντύπου, στο οποίο θα καταγρά¬ 
φονται λεπτομερή στοιχεία, που αφορούντον κάθε έλεγ¬ 
χο και το οποίο θα τηρείται στην υπηρεσία για ανάλυση 
και αξιολόγηση. 

3. Η εν λόγω ομάδα εργασίας θα εργάζεται εκτός του 
κανονικού ωραρίου εργασίας των Δημοσίων Υπηρεσιών 
από 1/9/2003 και θα ολοκληρώσει τις εργασίες της μέσα 
σε χρονικό διάστημα τεσσάρων (4) μηνών. Οι συνεδριά¬ 
σεις θα πραγματοποιούνται στο κτίριο που βρίσκεται 
στην οδό Πανεπιστημίου 57 (7ος όροφος). 

4. Η αμοιβή του Προέδρου, των μελών και των γραμμα¬ 
τέων της εν λόγω ομάδας εργασίας θα καθοριστεί με άλ¬ 
λη απόφαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2003 
Με εντολή Υπουργού 

Ο Γ ενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 11484 (6) 

Τροποποίηση του Οργανισμού Εσωτερικής Υπηρεσίας 
του Δήμου Πύλου Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
αυτές τροποποιήθηκαν από τις ίδιες των άρθρων 8 παρ. 
5του Ν. 2307/95 και 1 παρ. 2 εδαφ. στ'του Ν. 2503/97, 

περί οργανισμών εσωτερικής υπηρεσίας των ΟΤΑ Α' βα¬ 
θμού. 

2. Την 5966/7-5-1999 απόφασή μας, η οποία δημοσιεύ- 
θηκε στο ΦΕΚ 1549/Β72-8-1999, με την οποία εγκρίθηκε 
ο Ο.Ε.Υτου Δήμου Πύλου. 

3. Τις 114/2001 και 37/2003 αποφάσεις του Δ.Σ. Πύλου 
περίτροποποίησης (συμπλήρωσης) του Ο.Ε.Υ του Δήμου 
με την σύσταση: α) Γραφείου Ταμιακής Υπηρεσίας, και 
β) Αυτοτελούς Γ ραφείου εκδόσεως αδειών ίδρυσης και 
λειτουργίας καταστημάτων υγειονομικού ενδιαφέρο¬ 
ντος. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, έτσι όπως αυτή διατυ¬ 
πώθηκε στο Πρακτικό Νο 4/23-7-2003 (με το οποίο εγκρί- 
νονται οι ως άνω αποφάσεις του Δ.Σ. Πύλου). 

5. Την 7092/97 (ΦΕΚ 551/Β/98) απόφαση του Γενικού 
Γραμματέα Περιφέρειας Πελοποννήσου «περί άσκησης 
αρμοδιοτήτων κατ’ εντολή» (ΦΕΚ 551/Β73-6-98), αποφα¬ 
σίζουμε: 

Τροποποιούμε την 5966/7-5-1999 απόφασή μας, με την 
οποία εγκρίθηκε ο Ο.Ε.Υ. του Δήμου Πύλου, ως εξής: 

Στο Τμήμα Διοικητικών και Οικονομικών Υπηρεσιών συ- 
νιστάται: 

α) Γ ραφείο Ταμιακής Υπηρεσίας 

- Αρμοδιότητες Ταμιακής Υπηρεσίας: 

Διαμόρφωση και παρακολούθηση των ταμιακών προ¬ 
γραμμάτων του Δήμου με τη συνεχή παρακολούθηση 
των υποχρεώσεων και των αναμενόμενων εισπράξεων. 

Παραλαβή των χρηματικών ενταλμάτων και διενέργεια 
των πληρωμών προς τους δικαιούχους μετά από έλεγχο 
των τυχόν επιπρόσθετων δικαιολογητικών που ορίζει ο 
Νόμος ότι πρέπει να προσκομίζουν οι δικαιούχοι (π.χ. φο¬ 
ρολογική ενημερότητα, δημοτική ενημερότητα, κ.λπ). 

Καταγραφή των διενεργούμενων πληρωμών σύμφωνα 
με τις ισχύουσες διαδικασίες. 

Μέριμνα για την απόδοση των κάθε φύσεως κρατήσεων 
υπέρ τρίτων που αντιστοιχούν στα επί μέρους εντάλματα 
πληρωμής. 

Διενέργεια εισπράξεων αντιστοίχων γραμματίων εί¬ 
σπραξης και σχετική ενημέρωση του Λογιστηρίου για τις 
καθυστερούμενες οφειλές. 

Κατάρτιση των περιοδικών καταστάσεων προς πληρω¬ 
μή και πληρωθέντων εξόδων. 

Παραλαβή των βεβαιωτικών καταλόγων των υποχρεώ¬ 
σεων και των αντίστοιχων οφειλομένων στον δήμο ποσών 
κατά κατηγορία προσόδου. Έκδοση και μέριμνα για την 
κοινοποίηση ατομικών προσκλήσεων προς τους οφειλέ¬ 
τες του δήμου. 

Αρχική ενημέρωση περιοδικού αρχείου οφειλετών κατά 
οφειλέτη όπου αναγράφονται τα οφειλόμενα ποσά ανά 
κατηγορία προσόδου. 

Τήρηση των διαδικασιών, αρχείων και γενικά λογαρια¬ 
σμών του λογιστικού συστήματος του δήμου που αφο¬ 
ρούν τα εισπρακτέα και τα πραγματοποιηθέντα έσοδα, 
σύμφωνα με τις ισχύουσες διαδικασίες. 

Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

Τήρηση φυσικού ταμείου στο γραφείο του Δήμου. Διε¬ 
νέργεια χρηματικών δοσοληψιών με τις Τράπεζες. 

Τήρηση αρχείων κάθε είδους παραστατικών και αντι¬ 
στοίχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσιες 
Υπηρεσίες, σύμφωνα με τις διαδικασίες που ισχύουν εκά- 
στοτε. 


- Αριθμός Οργανικών Θέσεων: 

Το Γραφείο της Ταμιακής Υπηρεσίας του δήμου Πύλου 
θα στελεχώνεται από: 

- την ενταγμένη στον ΟΕΥ του Δήμου Πύλου μία προ¬ 
σωρινή προσωποπαγή θέση κατηγορίας / κλάδου ΔΕ 15, 
που καταργείται με τον οποιοδήποτε τρόπο κένωσή της. 

- μία(1) θέση υπαλλήλου ΔΕΙ, η οποία ορίζεται κάθε φο¬ 
ρά με απόφαση του Δημάρχου Πύλου, προκειμένου επι¬ 
κουρικά και σε περίπτωση απουσίας ή κανονικής άδειας, 
αναπληρώνει την Δημοτική Ταμία, και να ασκεί καθήκοντα 
Δημοτικού Ταμία. 

β) Γ ραφείο εκδόσεως αδειών ίδρυσης και λειτουργίας 
καταστημάτων υγειονομικού ενδιαφέροντος. 

- Αρμοδιότητες Γραφείου εκδόσεως αδειών ίδρυσης 
και λειτουργίας καταστημάτων υγειονομικού ενδιαφέρο¬ 
ντος: 

Παρακολούθηση και ενημέρωση των κάθε φορά σε ισχύ 
υγειονομικών διατάξεων και εγκυκλίων μετηντήρηση του 
αντίστοιχου αρχείου των, ως και της όλης διαδικασίας εκ¬ 
δόσεως των πάσης φύσεως αδειών που εκδίδει ο δήμος 
για τα καταστήματα υγειονομικού ενδιαφέροντος. 

Ενημέρωση των ενδιαφερομένων πολιτών για την πα¬ 
ραλαβή των κατά νόμο Δικαιολογητικών, σύμφωνα με την 
ανωτέρω παράγραφο ως και για την όλη διαδικασία εκ¬ 
δόσεως των πάσης φύσεως αδειών που εκδίδει ο δήμος 
για τα καταστήματα υγειονομικού ενδιαφέροντος. 

Προώθηση των κατά νόμο δικαιολογητικών στην Δ/νση 
Υγείας Ν. Μεσσηνίας για τα περαιτέρω και σύμφωνα με 
τις αρμοδιότητές της. 

Τήρηση ιδιαίτερων κάθε φορά φακέλων για κάθε ένα 
επιχειρηματία και για την κάθε φορά εκδοθείσα άδεια, οι 
οποίες να λαμβάνουν για κάθε έτος ιδιαίτερο αύξοντα 
αριθμό, ως και της τήρησης ειδικού βιβλίου εκδόσεως 
αδειών Κ.Υ.Ε και μουσικών οργάνων. Μετά την θετική 
γνωμάτευση της Δ/νσης Υγείας Ν. Μεσσηνίας για έκδοση 
άδειας, αποστολή του σχετικού φακέλου με όλα τα δικαι- 
ολογητικά προς τον Πρόεδρο του Δημοτικού Συμβουλί¬ 
ου, προκειμένου αυτός να μεριμνήσει και ενταχθεί προς 
συζήτηση στην αμέσως προσεχή ημερήσια διάταξη του 
Δημοτικού Συμβουλίου για έκδοση θετικής ή αρνητικής 
απόφασης. 

Ενημέρωση του φακέλου του κάθε επιχειρηματία με 
όλα τα απαραίτητα δικαιολογητικά τα οποία επιστρέφο- 
νται από την Δ/νση Υγείας Ν. Μεσσηνίας με την σχετική 
εκδοθείσα απόφαση του Δημοτικού Συμβουλίου την τυ¬ 
χόν αλληλογραφία μας με τον κάθε επιχειρηματία ή και με 
τις τυχόν έγγραφες υγειονομικές παραβάσεις οι οποίες 
διαπιστώνονται από τα Αστυνομικά Όργανα, ως και σε πε¬ 
ρίπτωση μηνυόμενου επιχειρηματία ή αποστολή έγγρα¬ 
φης προειδοποίησης. 

Υποβολή έγγραφης εισήγησης του αρμόδιου υπαλλή¬ 
λου στα Δημοτικά όργανα για όλες τις περιπτώσεις επι¬ 
βολής διοικητικών ποινών σε Κ.Υ.Ε. 

Παρακολούθηση της πραγματοποίησης των υποχρεώ¬ 
σεων των οφειλετών προς τον δήμο (για καταστηματάρ¬ 
χες που εμπίπτουν στην κατηγορία του υγειονομικού 
ενδιαφέροντος) και ενημέρωση του τμήματος εσόδων 
(Λογιστηρίου) για τις τυχόν καθυστερούμενες οφειλές. 

Παραλαβή βεβαιωτικών καταλόγων των υποχρεώσεων 
και των αντίστοιχων οφειλομένων στον δήμο ποσών κατά 
κατηγορία προσόδου. 

Έκδοση και μέριμνα για την κοινοποίηση ατομικώνπρο- 
σκλήσεων προς τους οφειλέτες του δήμου (για καταστη- 

ματάρχες που εμπίπτουν στην κατηγορία του υγειονομι¬ 
κού ενδιαφέροντος). 

Αρχική ενημέρωση περιοδικού αρχείου οφειλετών κατά 
οφειλέτη όπου αναγράφονται τα οφειλόμενα ποσά ανά 
κατηγορία προσόδου. 

Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων. 

Άμεση συνεργασία και ενημέρωση με τον Δήμαρχο Πύ¬ 
λου ή με τον ορισμένο αρμόδιο Αντιδήμαρχο για την όλη 
διαδικασία εκδόσεως κάθε είδους αδειών ή τυχόν προ¬ 
βλημάτων αυτών, ως επίσης και με την 3/μελή επιτροπή 
για την εκτέλεση των διοικητικών πράξεων και το κλείσιμο 
των άνευ αδείας λειτουργούντων καταστημάτων και επι¬ 
χειρήσεων υγειονομικού ενδιαφέροντος, τα οποία ευρί- 
σκονται στην διοικητική περιφέρεια του δήμου. 

- Αριθμός Οργανικών Θέσεων: 

Το Γραφείο εκδόσεως αδειών ίδρυσης και λειτουργίας 
καταστημάτων υγειονομικού ενδιαφέροντος θα στελεχώ¬ 
νεται από: 

- τον ενταγμένο στον ισχύοντα ΟΕΥ του Δήμου, Καρβέ- 
λα Παναγιώτη, δημοτικό υπάλληλο κατηγορίας / κλάδου 
ΠΕΙ, ο οποίος εκτός των άλλων καθηκόντων του να υπο¬ 
στηρίξει και το προαναφερόμενο αυτοτελές γραφείο 
σύμφωνα και με την 8/2003 απόφαση του Δημάρχου Πύ¬ 
λου παρ. 6. 

- την ενταγμένη στον ισχύοντα ΟΕΥ του Δήμου Πόπορη 
Αναστασία, δημοτική υπάλληλο, κατηγορίας / κλάδου 
ΔΕΙ, η οποία εκτός των άλλων καθηκόντων της να υπο¬ 
στηρίξει τον προαναφερόμενο δημοτικό υπάλληλο ως 
βοηθός του και να επιμελείται της γραμματειακής υπο¬ 
στήριξης του γραφείου σύμφωνα με την 8/2003 απόφαση 
του Δημάρχου Πύλου, παρ. 6. 

Κατά τα λοιπά ισχύει ως έχει η 5966/7-5-1999 απόφασή 
μας, η οποία δημοσιεύθηκε στο ΦΕΚ1549/Β/2-8-1999, με 
την οποία εγκρίθηκε ο Ο.Ε.Υ. του Δήμου Πύλου. 

Από την παρούσα απόφαση προκαλείται δαπάνη σε 
βάρος του προϋπολογισμού του δήμου Πύλου το ύψος 
της οποίας δεν είναι δυνατόν να προσδιοριστεί επακρι¬ 
βώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 9 Σεπτεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 

I. ΚΥΒΕΛΟΣ 


Αριθ. 4588 (7) 

Ορισμός μελών στο Περιφερειακό Συμβούλιο Επιλογής 
των Επιμελητών Ιατρών Ε.Σ.Υ. για το Πε.Σ.Υ.Π. Θεσ¬ 
σαλίας στην ειδικότητα της Καρδιολογίας. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ Πε.Σ.Υ.Π. ΘΕΣΣΑΛΙΑΣ 

Έχοντας υπόψη: 

1. Τις διατάξεις της παρ. 8 του άρθρου 11 του Ν. 2889/ 
2001 (ΦΕΚ37/Α72001). 

2. Την 3622/30-10-2002 απόφαση του Προέδρου - Γενι¬ 
κού Διευθυντή του Πε.Σ.Υ.Π. Θεσσαλίας. 

3. Την 5964/5-9-2003 απόφαση της Εκτελεστικής Επι¬ 
τροπής του Κεντρικού Συμβουλίου Υγείας, αποφασί¬ 
ζουμε: 

Διορίζουμε τον Τσακνάκη Θεμιστοκλή, Δ/ντή Ε.Σ.Υ. του 
Γ.Ν. Βόλου (τακτικό μέλος) και τον Αργύρη Χρήστο, Δ/ντή 
Ε.Σ.Υ. του Γ.Ν. Τρικάλων (αναπληρωματικό μέλος), ως 
κριτές - εισηγητές προτεινόμενους από το ΚΕ.Σ.Υ. στο 
Περιφερειακό Συμβούλιο Επιλογής των Επιμελητών Ια¬ 
τρών Ε.Σ.Υ. για το Πε.Σ.Υ.Π. Θεσσαλίας στην ειδικότητα 
της Καρδιολογίας. 

Η παρούσα απόφαση δεν προκαλεί επιβάρυνση στον 
κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Σεπτεμβρίου 2003 

Ο Πρόεδρος - Γ ενικός Διευθυντής 
ΓΕΩΡΓΙΟΣ I. ΠΑΠΑΔΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην Οικ.3070/306/16.1.2003 απόφαση του Υπουρ¬ 
γού Μεταφορών και Επικοινωνιών, που δημοσιεύθηκε 
στο ΦΕΚ 32/Β720.1.2003, στη σελ. 309, στηνπαράγρ. 1ζ 
του αποφασιστικού της υπουργικής απόφασης, διορ¬ 
θώνεται το εσφαλμένο «ζ. Πάρι Βεντήρη, Δημόσιο 
Υπάλληλο Γ.Σ. ΑΔΕΔΥ», στο ορθό «ζ. Πάρι Βεντήρη, 
Κοινωνιολόγο». 

(Από το Υπουργείο Μεταφορών 
και Επικοινωνιών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.θ1.9Γ - β-ιτΐ3ίΙ: \λ/θ6ιτι351θγ @ βί. 9 γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































